Թլպաշար

Թլպաշար, Թիլ Ավետյաց, քաղաք Թուրքիայում, Եդեսիայից (Ուրֆա) արևմուտք, Այնթապի և Հռոմկլայի մոտ։ Թլպաշարում են հաճախ բնակվել Եդեսիայի կոմսերը։ 1141-ին Իկոնիայի սուլթան Մաքսուտը հարձակվել է Թլպաշարի վրա։ Ճոսլին կոմսը, հայ իշխանների աջակցությամբ, ետ է մղել թուրքերի հարձակումը։ 1218-ին Թլպաշարում տիրել է Իկոնիայի սուլթանը, այնուհետև՝ եգիպտացիները, խաչակիրները և վերջապես՝ թուրքերը։ Թլպաշարի հայերն զբաղվում էին արհեստներով, առևտրով, ունեին եկեղեցի։